# data[].attributes.body
Som rada, že môžem byť súčasťou tejto super podporujúcej komunity. eTwinning poskytuje mnoho príležitostí na rozvoj a nadväzovanie nových kontaktov.

Najlepšia skúsenosť pre mňa bola, keď som sa mohla zúčastniť medzinárodného seminára v Livorne v Taliansku, kde som nadviazala mnoho nových priateľstiev. Priniesla som veľa inšpirácie späť do našej malej škôlky a odvtedy sa deti môžu zúčastniť medzinárodných projektov, vďaka ktorým si môžu aj trochu precvičiť angličtinu.

Teším sa na ďalšie spoločné projekty a nové skúsenosti, ktoré nás všetkých obohatia.

# data[].attributes.body
Veľmi sa tešíme, že sa nám podarilo vytvoriť spoločný koberček eTwinningu. každá partnerská škola vyrobila pár kúskov a potom sme to zošili dokopy:)

# data[].attributes.body
eTwinning sa v mojom živote objavil, keď som sa rozhodovala, kde a ako budem pokračovať vo svojej pedagogickej kariére. Som veľmi rada a vďačná, že sa stal súčasťou môjho profesionálneho, ale aj osobného pôsobenia a neskotučne ma posúva vpred.

Otvoril a stále otvára mne, našej škole a mojim kolegom rôznorodé možnosti na sebarealizáciu, profesionálny i osobný rast. Mám pocit, akoby bol vždy o krok dopredu pred tým, čo sa má len začať diať.

Ďakujem, eTwinning. Ďakujeme, celý tím!

# data[].attributes.body
Ušitie darčekov / záster / pre maminky

# data[].attributes.body
Spoločné pečenie medovníkov

# data[].attributes.body
Ja som tu nova. Takže sa teším co nove sa dozviem. Toto je môj druhý webinar etwinning cize sa teším.

# data[].attributes.body
Môj eTwinning príbeh sa začal na inovačnom vzdelávaní v Žiline, ktoré viedol Marcel Prievozník. Práve tam, prvým projektom,  sa začalo niečo, čo mi prináša radosť a pozitívnu energiu.  eTwinning sa stal  mojou srdcovou záležitosťou, baví ma pracovať so žiakmi na projektoch – sledovať ich nápady, tvorivosť a nadšenie. Teší ma, keď vidím, že  prichádzajú s novými nápadmi a užívajú si spoluprácu so svojimi rovesníkmi. Veľkou radosťou a poctou bolo, keď náš projekt získal Národnú cenu eTwinning 2024 za projekt na tému roka.  Bola to krásna odmena za spoločnú prácu.

Rada sa zúčastňujem  eTwinning akcií, webinárov, školení a konferencií, pretože tam stretávam ľudí rovnako nadšených, tvorivých a spriaznených v tom, čo robíme. Spája nás rovnaká energia, túžba učiť inak a chuť posúvať vzdelávanie ďalej. Teším sa na ďalšie stretnutia!

# data[].attributes.body
eTwinning mi priniesol nielen radosť z práce ale najmä obohatil môj život o nových priateľov a spriaznené duše (ako by povedala Anna zo Zeleného domu :-) ) Nie je to len o kvalitnej projektovej spolupráci, eTwinning sa vám dostane pod kožu, zasiahne pracovný ale aj osobný život. Sú mnohé nezabudnuteľné momenty, ktoré sa mi spájajú s eTwinningom - stretnutia s eTwinnermi, možnosť cestovať a spoznávať nových ľudí aj krajiny, pocit úspechu keď ocenia vašu prácu so žiakmi. Nezabudnuteľné sú pre mňa pozitívne spätné väzby od študentov, ktoré vyjadrili verejne alebo len v súkromí. A úplne naj sú priateľky, ktoré si vždy nájdu čas na online aj onsite stretnutia 💖

# data[].attributes.body
Vďaka eTwinningu som spoznala mnoho zaujímavých ľudí, ktorých pokojne môžem nazvať mojimi priateľmi. Máme stálych partnerov z Cypru, Grécka, Talianska a Rumunska, ktorým stačí povedať len: "Ideme robiť nejaký projekt?" A hneď sme všetci v kreatívno-pracovnom nasadení :). Viem, že sú to ľudia, na ktorých sa môžem kedykoľvek spoľahnúť. Vďaka projektom robíme vyučovanie zaujímavejším, zaoberáme sa rôznymi témami, čo oceňujú žiaci aj rodičia. Ďakujeme eTwinning!

# data[].attributes.body
Vďaka eTwinningu sme spoločne so žiačkami z našej školy v Nedožeroch-Brezanoch mohli mať účasť na dvoch medzinárodných projektoch, z ktorých sme získali aj krásne ocenenia. Tento čas si veľmi vážim, keďže nás všetkých obohatil o nové skúsenosti a zážitky. Mohla som sa zúčastniť konferencie v Tunisku, kde som spoznala úžasných ľudí. Rada na tento čas spomínam.

Kristína Mláková

# data[].attributes.body
Čo mi eTwinning dal?

e - energiu vo vzdelávaní, nový dych v období vyhorenia

t - tímovosť

w - Veľa Výziev

i - inovatívny prístup vo výučbe

n - nadšenie

n - nápaditosť

g - gramotnosť v IKT smere

Som nesmierne vďačná, že som ho objavila a vďaka eTwinningu sa posúvam nielen profesne ale aj ľudsky, SME skvelá usmievavá a pracovitá komunita!

# data[].attributes.attachment_caption
So zástupcami partnerských škôl z Rakúska, Španielska, Belgicka a Holandska (neskôr sa pripojili aj Slovinci)

# data[].attributes.headline
Nové výzvy, nové projekty alebo Staatsbürgerliche Bildung: Feiern, was uns verbindet 

# data[].attributes.subject
Nové výzvy, nové projekty alebo Staatsbürgerliche Bildung: Feiern, was uns verbindet 

# data[].attributes.body
eTwinning oslavuje 20 rokov a my sme ako jedna z dvoch slovenských škôl dostali na základe registrácie pozvánku na stretnutie učiteľov nemeckého jazyka v belgickom mestečku Bruggy.

Cieľom tohto seminára bolo poskytnúť priestor na bližšie spoznávanie sa, výmenu skúseností v projektovom vzdelávaní, ale hlavne nájsť partnerské školy pre nové spoločné projekty v nemeckom jazyku s témou občianskeho vzdelávania a európskych hodnôt.

Výsledkom je, že na novom projekte sme pracovali s 5 školami z 5 rôznych krajín a vytvorili sme spoločný výstup k téme školského vzdelávania. ĎAKUJEME za príležitosť! PaedDr. Renáta Juhásová, Gymnázium Františka Švantnera Nová Baňa

# data[].attributes.attachment_caption
Ukážka Etwinning spolupráce s Českou republikou 

# data[].attributes.body
Projekty Etwinning realizujeme asi 15 rokov, našimi partnerskými školami boli školy z rôznych kútov Európy. Vzdelávacie semináre v zahraničí vždy boli plné dobrých nápadov (Slovinsko, Česká republika) , naučila som sa robiť napríklad slovné mraky. Projektovým jazykom je u nás vždy angličtina. Veľmi nápomocné boli aj počas rôznych druhov súťaží a vzdelávania pre mňa Ing. K. Lohyňová a Mgr. G.Križovská. Tento rok realizujeme projekt Taste the Nation, partnerskými školami sú školy zo Španielska, Českej republiky, Albánska a Maďarska. Tento rok som mnou participuje na projekte aj naša školská digitálna koordinátorka. Oceňujem, že okrem zlepšenia v cudzích jazykoch je tento priestor dobrou príležitosťou aj na rozvoj prezentačných zručností, čo žiaci využijú aj v Erasmus plus projekte, ale aj v kariérnom živote. Nestačí, že žiak niečo vie, musí mať v sebe aj vlohy na upútanie publika. Jednoznačne je Etwinning spestrenie výučby a dobrá príprava na život.

# data[].attributes.body
Skvelé podujatie, výnimoční ľudia, množstvo inšpirácie, krásne mesto a nezabudnuteľné spomienky.

Z tejto udalosti vznikol úspešný projekt, neskôr Erasmus+ Job Shadowing spolupráca a priateľstvá, ktoré pretrvávajú dodnes.

Veľké ďakujem ♥️

# data[].attributes.body
S eTwinningom som sa prvýkrát stretla pri registrácii na pôde Žilinskej univerzity. Netušila som, že práve tam sa začne moja dlhoročná cesta plná spolupráce, nových nápadov a priateľstiev, ktoré ma sprevádzajú dodnes.

Postupne som sa zapájala do rôznych vzdelávaní, neskôr webinárov a konferencií eTwinning, ktoré mi pomohli rásť, získať nové poznatky a inšpiráciu do vyučovania. Spolupráca so zahraničnými školami mi priniesla veľa cenných skúseností a žiakom možnosť rozvíjať jazykové, digitálne aj komunikačné zručnosti v praxi.

Ako koordinátorka eTwinning a Erasmus+ projektov na škole som mala možnosť viesť a realizovať viacero úspešných projektov. Získala som národné aj európske certifikáty kvality za projekty a pod mojím vedením škola získala titul eTwinning škola 2023–2024, 2025-2026 čo boli krásne ocenenia dlhodobej práce, nadšenia napredovať a zvyšovať limity.
Medzi moje najvzácnejšie spomienky patrí, keď som v Bruseli preberala za školu ocenenie za inovatívny projekt – bol to výnimočný okamih a veľmi inšpiratívny zážitok, ktorý si budem dlho pamätať. Mala som možnosť spoznať skvelých ľudí a inšpirovať sa inými ocenenými projektami z celej Európy. Nadviazala som tam cenné kontakty do ďalších medzinárodných projektov.

So žiakmi sa každoročne zapájam do podujatí ako Erasmus+ Days a Európsky deň jazykov, kde prepájame tieto aktivity s eTwinningovým projektom. eTwinning je pre mňa neustály priestor na objavovanie, spoluprácu a rast – pre mňa aj mojich žiakov.

# data[].attributes.attachment_link.title
Brown Aesthetic Autumn Fall Photo Collage Instagram Story (2)

# data[].attributes.body
eTwinning has been amazing for connecting students and teachers across Europe, helping us learn new skills, languages, and cultures together. It’s sad that Britain can’t be part of it anymore, because we miss out on those friendships, shared experiences, and opportunities to grow. I hope one day we can join in again and share the joy of learning together.

# data[].attributes.body
eTwinning je pre mňa ako otvorené dvere, ktoré sa nikdy nezatvárajú, ale neustále ponúkajú nové možnosti, výzvy a prekvapenia. Každý úspech bol pre mňa pekným zážitkom - prvé certifikáty kvality i výhry našich projektov v národnej súťaži majú miesto v mojom srdci. Pri preberaní ceny za 1. miesto v národnej súťaži za projekt The Miracle of Nature som cítila skutočné „motýle v bruchu“ a nesmiernu hrdosť na celý náš tím.

Krásna bola aj chvíľa, keď som sa prvýkrát zoznámila osobne s úžasnými ľuďmi s NSO a ambasádormi. Pocit súdržnosti, kreativity a podpory, mi vo veľmi náročnej životnej situácii dal silu a vieru v to, že zvládnem aj nemožné.

Rada spomínam na konferenciu v Aténach, kde som objavila ďalšie pozitíva eTwinningu a nabrala odvahu skúšať niečo nové.

Najkrajšie zážitky s eTwinningom však zažívam každý deň v triede so žiakmi. Deti sú moja hnacia sila. Radosť v ich detských očkách stojí za všetku tú námahu a ich motivácia je hnacím motorom v mojej učiteľskej praxi, i na ceste šírenia eTwinningu ako ambasádorky. eTwinning je pre mňa rozprávkový zážitok.

# data[].attributes.body
Som v eTwinningu ešte len krátko, ale už teraz viem, že som na správnom mieste. Prvý krát som sa s eTwinningom stretla na inovačnom vzdelávaní pod vedením Zuzky Mészárosovej a objavila som svet plný inšpirácie, podpory a skvelých ľudí, ktorí to cítia rovnako ako ja. Letná dielňa v Kurdějove, stretnutie začiatočníkov v rakúskom Kremse a vzájomné čeko-slovenské stretnutie ambasádorov v Olomouci boli pre mňa ako štartovacia rampa – nabili ma energiou, nápadmi a chuťou tvoriť.

Žiaci, s ktorými pracujem na projektoch sa tešia na každý online meeting s rovesníkmi z partnerských škôl a na možnosť vyskúšať si nielen svoje jazykové schopnosti ale aj na možnosť vyskúšať si nové digitálne nástroje, a ja sa teším spolu s nimi. Nedávno som sa odvážila prezentovať náš najnovší projekt na konferencii Digitálne bezpečná škola a získala som ocenenie za najlepší príspevok v posterovej sekcii:)

Pre mňa je eTwinning o raste, zážitkoch, radosti z učenia a posúvaní vlasných hraníc. Ďakujem eTwinning!

# data[].attributes.body
2O rokov spoločného života s eTwinningom pre mňa znamená mnoho. Mnoho poctivej pedagogickej práce, plodnej spolupráce mojich študentov s európskymi partnermi, s kolegami - partnermi, profesionálny rozvoj, množstvo cestovania po Európe na PDW a konferencie, či semináre, prácu ambasádora a omnoho viac... Našla som si veľa nových priateľstiev naprieč Európou, našla som kolegov, s ktorými sme sa z učiteľov stali priatelia.

Nezabudnuteľné sú pre mňa výmeny skúseností – inšpirovali ma nové nápady do výučby, ktoré by som sama nevymyslela. eTwinning pre mňa znamená spoločné projekty s mojimi študentmi, ktorí zažili, že sa učia pre reálny život, a ktorí opakovane zažili svojich 5 minút slávy z ocenenia v národných súťažiach eTwinning. Za veľký prínos považujem, že som sa naučila používať nové technológie skôr, než sa stali bežnými a počas dištančného vzdelávania počas Covidu som mala značný náskok pred učiteľmi, ktorí s technológiami predtým intenzívnejšie nepracovali. Vážim si ocenenia a uznanie, vďaka ktorým som získala motiváciu pracovať ďalej na mojom osobnom raste.

eTwinning ma učil trpezlivosti, spolupráci a otvorenosti. Moje radostné spomienky v eTwinningu sa spájajú s online stretnutiami s partnermi až po dojemné chvíle pri osobných stretnutiach s partnermi a eTwinning učiteľmi. Milujem vzájomné česko-slovenské stretnutia ambasádorov. Všetky moje zážitky s eTwinningom sú pekné, rada sa k nim vraciam a teším sa na nové :)

# data[].attributes.body
Vždy si spomeniem na prvé spoločné online stretnutie s partnerskou školou. Deti boli nadšené, keď mohli ukázať svoje práce a počuť spätnú väzbu od rovesníkov z inej krajiny. To bol okamih, keď eTwinning ožil priamo pred ich očami.

Pekným zážitkom tiež bolo sledovať radosť mojich žiakov, keď zistili, že ich kresby a nápady uvidia deti v iných krajinách. eTwinning im ukázal, že aj projekty z triedy z malého mesta Humenné môžu mať veľký dosah.

eTwinning pre mňa znamená priateľstvá, spoluprácu a inšpiráciu. Vďaka projektom som spoznala kolegov a školy v Európe a spoločne sme vytvorili aktivity, ktoré nadchli našich žiakov a aj ich rodičov.

Teraz mi napadlo, že v roku 2015, pri príležitosti 10-teho výročia programu eTwinning sme v našej škole pripravili veľkolepú školskú aktivitu.
Už deň pred dňom osláv sme nakreslili v telocvični logo eTwinning a dohodli sa v akých farbách prídu žiaci na druhý deň oblečení. V deň osláv sa všetci žiaci spolu s vedením a učiteľmi rozmiestnili podľa predkresleného plánu. Spoločne zaznela pieseň „Happy Birthday“ a akciu sme uzavreli vypustením balónov pred školou.

Tento moment bol pre mnohých neopakovateľný — vidieť, ako sa žiaci stávajú súčasťou jednej veľkej komunity a cítia silu spolupráce. Ďakujeme eTwinning!

# data[].attributes.body
Mne osobne eTwinning poskytol veľmi veľa krásnych a nezabudnuteľných životných zážitkov. Okrem toho, že som s mojimi žiakmi získal ocenenia jedno 3. miesto a raz 1. miesto v národnej súťaži - boli to krásne strávené projektové hodiny, na ktoré doteraz spomíname - tak rozhodne sú to naše slovenské i zahraničné konferencie. Osobitne si spomínam na Brusel, keď sme oslavovali 10. výročie. Behali sme po meste v medzinárodných tímoch a riešili rôzne úlohy, doslova sa bláznili a vyrábali videá a fotografie. Okrem iného to bol aj Dublin, Rhodos. Pamätám si na takmer nonstop vysmiate 3 dni v Tunisku, odkiaľ sme odchádzali so svalovicou na bránici. Toľko som sa snáď nezasmial na žiadnej akcii.

Veľmi veľkú radosť mi spravil ambasádorsky workshop na Malte tento rok, kde sme prežili nezabudnuteľné zážitky s mojimi kolegyňami a kolegami. Bolo to nielen obohacujúce pre mňa ako ambasádora, ale i krásne strávené chvíle v kruhu ľudí, ktorí sú pre mňa inšpiráciou a skvelými priateľmi a spriaznenými dušami. Som skutočne vďačný eTwinningu, že ma posunul nielen profesionálne, ale i ľudsky a otvoril mi príležitosti rásť a spoznávať nových úžasných ľudí.

# data[].attributes.body
Jeden z najsilnejších eTwinning zážitkov bol pre mňa prevzatie ocenenia za najlepší národný projekt (realizovaný cez eTwinning) v roku 2023 od Martina Kríža, ktorého si veľmi vážim. Je pre mňa mimoriadne dôležité, že aj vyššie postavený ľudia uvedomujú dôležitosť eTwinningu a svojou prítomnosťou podporujú popularizáciu eTwinningu.

# data[].attributes.body
Arménske eTwinningové Extravaganza 2015: Dobrodružstvo do neznáma! 🌍✈️

Pamätáte na ten rok 2015? Pre eTwinerov to bol čas, kedy sme spoznávali eTwinning Plus krajiny, a Arménsko, ktoré sa k nám pridalo len v roku 2013, bolo vtedy pre mnohých ešte takmer neobjavená zem. A my, 4 statoční slovenskí ambasádori 🇸🇰, sme dostali misiu – preskúmať! 🤩

Kde sa Konferencia Konala? Avgaran, ó Avgaran! 🏞️

Naše stretnutie sa nekonalo priamo v rušnom Jerevane, ale vo fascinujúcej rezidencii Avgaran – čo bolo samo o sebe zážitkom! Bolo to ako cestovať v čase do relaxačného, no zároveň mierne tajomného rezortu. Mimo mestského zhonu sme sa plne ponorili do arménskej pohostinnosti. Avgaran bol taký... iný! 🧐 Čistý vzduch, hory a ticho, ktoré preťahovalo len naše nadšené eTwinningové diskusie. Bola to ideálna bublina na to, aby sme sa naplno venovali obsahu konferencie a novým partnerstvám.

Obsah, Ktorý Obohatil (a trošku Aj Prekvapil)! 💡🤝

Konferencia bola plná eTwinningovej energie, ktorú Arméni prinášali s obrovským nasadením! Učili sme sa o ich prístupe, delili sa o tipy a triky. Vidieť tú iskru v očiach nových eTwinerov z Plus krajiny, pre ktorých bol eTwinning ešte relatívnou novinkou, bolo neskutočne obohacujúce. Cítili sme, aká je naša eTwinningová komunita dôležitá, a ako sa rozrastá za hranice EÚ. Zistili sme, že bez ohľadu na geografiu, naša vášeň pre inovatívne vzdelávanie je rovnaká! ❤️

Predĺžený Pobyt a Súdruhovia z Minulosti! 🚌📸

Samozrejme, keď už sme precestovali takú diaľku, pár dní navyše bolo nutnosťou! A Arménsko nás úplne dostalo. Boli sme uchvátení prekrásnou krajinou – tie hory! A Jerevan? Ach, ten Jerevan!

Počas nášho spoznávania sme nemohli prehliadnuť tie neuveriteľné, hmatateľné pozostatky socialistickej kultúry. Boli sme ako v múzeu pod holým nebom! Grandiózna, monumentálna architektúra, sem-tam socha či mozaika pripomínajúca dávne časy. Spoločne sme si povzdychli (a zasmiali) nad podobnosťou s naším vlastným socializmom. Bol to ten typ nostalgie, pri ktorej si poviete: "Fíha, to sme tu už dlho nevideli!" a hneď na to fotíte desiatu fotku paneláku s nádherne gýčovou výzdobou. 😂

Arménsko, s jeho úžasnou históriou, neuveriteľne pohostinnými ľuďmi (a božským koňakom 😉), hlbokou kultúrou a eTwinningovou energiou, nás všetkých štyroch absolútne nadchlo. Vrátili sme sa obohatení nielen o nové projektové kontakty, ale aj o spomienky na krajinu, ktorá sa nám vryla hlboko do sŕdc.

Bol to proste eTwinningový trip, na ktorý sa nezabúda! Vivat, Arménsko! 🥂

# data[].attributes.body
Pracujem v malej Materskej škole Poľná 1 Košice, sme dvojtriedka a zvykneme si hovoriť, že sme škola rodinného typu. A to doslova platilo pri peknej akcii, keď sme vyhrali v Národnej súťaži projektov eTwinning 1. miesto a boli sme pozvaní na odovzdávanie cien do Žiliny. Tak sme zorganizovali rodičov, zobrali deti, nasadli na vlak a z Košíc do Žiliny sme sa pekne odviezli prevziať ocenenie. Neskutočný zážitok pre deti, rodičov aj pre nás učiteľky. Ďakujeme eTwinning!

# data[].attributes.body
Čo je pekné na eTwinningu. eTwinneri. eTwinning mi priniesol priateľstvo s ľuďmi na rovnakej vlnovej dĺžke ako som ja. Rovnako nadšených a zapálených. Skvelých ambasádorov a naše úžasné dievčatá z NSO. A veľmi si cením jedno pekné eTwinningové priateľstvo.

# data[].attributes.body
V našej materskej škole realizujeme projekty na platforme eTwinning už 9 rokov a zažili sme veľa pekných chvíľ, priateľstiev, stretnutí, spolupráce, vzdelávaní a radosti. Ale snáď najkrajší pocit bol, keď sme za náš projekt The Sense of Rainbow colours vyhrali 1.miesto v eTwinning European Price 2024 v kategórii materských škôl. Bol to nesmierne pekný a dojemný pocit, že naša snaha, úsilie a práca v projekte bola takto ocenená. Stretli sme sa spolu s projektovými partnerkami a strávili sme 4 pekné dni všetky spolu v Bruseli. Bol to neopakovateľný zážitok pre nás všetky.

# data[].attributes.body
Mám milú spomienku na kontaktný seminár, ktorý sa konal v Brne. Program sme mali nabitý od rána do večera a tak sme nestihli prehliadku hradu Špilberk. Partia skvelých dievčat sme sa dohodli a ráno o šiestej sme pešo z hotela Courtyard by Marriott doslova vybehli na hrad. Obzreli sme si ho bez davov turistov a stihli sme raňajky aj začiatok programu. To nevymyslíš, to je eTwinning.